http://www.loc.gov/mods/v3 http://www.loc.gov/standards/mods/v3/mods-3-2.xsd
Φύλο και συναίσθημα στο αυτοσχέδιο τραγούδι στη Μεσόγειο
μια συγκριτική προσέγγιση : διπλωματική εργασία
Τμήμα Κοινωνικής Ανθρωπολογίας και Ιστορίας.
Πρόγραμμα Μεταπτυχιακών Σπουδών Κοινωνική και Ιστορική Ανθρωπολογία.
Το αυτοσχέδιο τραγούδι ως τελεστική τέχνη, πολιτισμική πρακτική και έμφυλη στρατηγική, αντλεί σημασίες από κοινωνικές σχέσεις και συναισθήματα και γίνεται όχημα συμβολικών νοημάτων. Μέσα από το αυτοσχέδιο τραγούδι εκφράζονται και νομιμοποιούνται απαγορευμένα συναισθήματα, δίδονται συμβουλές και παραινέσεις, ρυθμίζονται συγκρούσεις, γίνονται δηλώσεις για τον εαυτό και τη θέση του μέσα στην κοινότητα, ενώ συχνά παραβιάζονται με νόμιμο τρόπο τα όρια ανάμεσα στο ανδρικό και το γυναικείο. Το αυτοσχέδιο τραγούδι κατασκευάζει και ενδυναμώνει την τοπική ταυτότητα, ενώ αναδεικνύει τον εκφραστικό εαυτό γυναικών και ανδρών. Ακόμη, καθώς διαμορφώνει στάσεις και συμπεριφορές, αποκτά πολιτική διάσταση, ενώ γίνεται και τόπος αντίστασης ενάντια σε μορφές εξουσίας σε διάφορα επίπεδα. Έτσι, αρθρώνεται ένας λόγος που, αν και στα συμφραζόμενα του καθημερινού λόγου δεν θα ήταν αποδεκτός, στο πλαίσιο του αυτοσχέδιου τραγουδιού όχι μόνο γίνεται αποδεκτός από την κοινότητα, αλλά συχνά θεωρείται μορφή τέχνης. Πρόκειται για ένα λόγο ξεχωριστό, που είναι προσωπικός και συγχρόνως διαμεσολαβημένος κοινωνικά και πολιτισμικά και που, προκειμένου να γίνονται κατανοητά τα νοήματα που μεταφέρει, είναι σημαντικό να μελετάται μέσα στα κοινωνικά και πολιτισμικά του συμφραζόμενα. Στο πλαίσιο της Ανθρωπολογίας της Μεσογείου έτσι όπως αυτή συγκροτείται και διαμορφώνεται από τα μέσα της δεκαετίας του ’60, αν και από τόπο σε τόπο και από περιοχή σε περιοχή ο λόγος που εκφράζεται μέσα από το αυτοσχέδιο τραγούδι παρουσιάζει πολλές διαφορές στον τρόπο εκφοράς του (μαντινάδες, μοιρολόγια, ghinnāvas, gara poetica κλπ), το κοινό στοιχείο του αυτοσχεδιασμού και της δυνατότητας νομιμοποίησης του απαγορευμένου δρα ενοποιητικά.
Ηλεκτρονική διάθεση στο πλήρες κείμενο - ελεύθερης πρόσβασης.
Διατριβή (μεταπτυχιακή) - Πανεπιστήμιο Αιγαίου, Λέσβος, 2015.